**INDOKOLÁS**

**a környezet- és természetvédelem helyi szabályairól szóló 33/2012. (XI.12.) önkormányzati rendelet módosításáról szóló önkormányzati rendelethez**

Az emberi egészség megóvása érdekében történt törvénymódosítás okán szükséges az avar és kerti hulladék helyi rendeletben történő szabályozásának hatályon kívül helyezése.

1. **§**

A környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése alapján 2021. január 1-jén hatályát veszti a környezet védelmének általános szabályairól szóló 1995. évi LIII. törvény 48. § (4) bekezdés b) pontja.

Erre tekintettel a bevezető rész módosítása szükséges a felhatalmazó rendelkezések tekintetében.

**2.§**

Az avar és kerti hulladék égetés önkormányzati szabályozására vonatkozó felhatalmazás törlésével általánossá válik az avar és kerti hulladék égetésének a levegő védelméről szóló 306/2010. (XII.23.) Korm. rendelet szerinti tilalma. A jogharmonizáció céljából szükséges az eddigi helyi rendelkezések hatályon kívül helyezése.

**3.§**

A rendelet hatályba lépését tartalmazza.